Periodens litterære hovedværk var det 7103 vers lange ''[[Roskilde-Riim]]''<ref>[http://www.xn--grundtvigsvrker-7lb.dk/tekstvisning/19653/0#{%220%22:0,%22v0%22:0,%22k%22:0} GV Roskilde-Riim<!-- Botgenereret titel -->]</ref> ([[1814]]), der samtidig var Grundtvigs mest udfoldede forsøg på at skrive en Danmarkshistorie. Digtet er skrevet som en rundgang i Roskilde Domkirke, hvor digtets jeg – formentlig en repræsentation af Grundtvig selv – stopper ved hver af kongegravene og overvejer den begravede regents karakter og Danmarks historie i vedkommendes regeringstid. Grundtvig forsøgte selv at skrive en forklarende kommentar til digtet, men den udviklede sig til en selvstændig bog, ''[[Roskilde-Saga]]'', der blandt andet viste sig som ''Roskilde-Riim''s tvillingetekst ved at være hans eneste sammenhængende forsøg på at skrive Danmarks historie i prosaform.
Religion Uddannelse Ledelse Organisationer Uddannelsesinstitutioner Ledere